A què juguem? Jocs i joguets tradicionals - La Veu del País Valencià
Hi havia un temps en què el carrer era dels xiquets. Els podies veure jugar als quatre cantons, a acaçar-se, a amagar-se, a les boles, a la corda, a les xapes, al sambori, a la trompa... Un temps en què els grans també jugaven a les birles, al canut, a l’escampilla... I en què els joguets no es compraven a les tendes, sinó que te’ls fabricaves tu mateix. Hi vols aprendre a jugar? T’agradaria saber fabricar instruments musicals amb canya, convertir joncs en mobles i embarcacions, volar molinets o milotxes? A què juguem és una classificació amena i entretinguda dels nostres jocs tradicionals, la història i les regles. Un llibre útil per a pares i mestres, per a tots aquells que han crescut però no han oblidat que un dia, van ser menuts. Un llibre no sols per a ser llegir, sinó per a ser jugat en companyia dels més joves. Com diu l’autor: "Els jocs no moren, tan sols, passen de moda, resten adormits, oblidats. La majoria poden tornar, despertar, recordar-se, això sí, evolucionats i diferents de com els jugàvem abans". Premi Bernat Capó de difusió de la cultura popular - 2011 246 lectures Comenta-ho Envia